દાદીમાની કહેવત છે કે પિમ્પલ્સને જેટલો હાથ લગાડીએ એટલા વકરે એટલે વધારે થાય. હૉર્મોન્સ ચેન્જ થવાને કારણે મેન્સિસના ૭ દિવસ પહેલાં પિમ્પલ્સ થઈ શકે અને સૌથી મોટું કારણ છે સ્ટ્રેસ. પિમ્પલ્સના ઉપચારની વાત કરતાં શીના કહે છે, ‘મુલતાની માટીમાં લીંબુ અને સંતરાની છાલનો પાઉડર સ્કિમ્ડ મિલ્ક સાથે મિક્સ કરી લગાડવું. ૧૫ મિનિટ રાખવું. જો તમને વધારે પડતાં પિમ્પલ્સ હોય તો મીઠાને પાણીમાં નાખી એની પેસ્ટ બનાવી પિમ્પલ્સ પર લગાડવી. શરૂઆતમાં થોડું બળશે, પરંતુ પિમ્પલ્સ પર થતા બૅક્ટેરિયાને ચેપ લગાડતાં રોકશે. ઈંડાની સફેદીને ઓટ્સમાં નાખી ૧૫ મિનિટ રાખવાથી પણ ફાયદો થશે.’